ખરાબીનો સંગ જ ખોટો, કેમ કે ખરાબી એક પ્રકારનો વાઇરસ હોવાથી તે ઝડપથી ફેલાય છે. એના સંસર્ગમાં જે કોઇ આવે એ ઝડપથી ખરાબ બની જાય છે. સારાપણાનો સંગ જ સાચો, પરંતુ સારાપણું બહુ ધીમેથી ફેલાય છે એટલે એના સંસર્ગમાં જે કોઇ આવે તે ધીમે ધીમે સારો બને છે. પાપીઓનું પ્રમાણ વધુ હોવાનું અને પુણ્યશાળીઓનું પ્રમાણ ઓછું હોવાનું કારણ એ કે ખરાબ આચરણનો ફેલાવો ઝડપી જ્યારે સારાનો ધીમો હોય છે અને એટલે જ પાપયુક્ત પૈસો ઝડપી, જ્યારે પાપમુકત પૈસો બહુ ધીમેથી મેળવી શકાય છે.